

Lp asjaosalised

*(kuupäev digiallkirjas*) nr 2-3/183

TEADE

**Raasiku Vallavalitsus teatab, et Raasiku Vallavalitsuse 26. mai 2025. a korraldusega nr 183 kehtestati Raasiku alevikus asuva Pae 2a katastriüksuse ja lähiala detailplaneering.**

Raasiku Vallavolikogu 11. oktoobri 2022. a. istungi päevakorrapunkti nr 3 protokollilise otsusega algatati detailplaneeringu koostamine Raasiku alevikus Pae tn 2a katastriüksusel ja lähialal, kinnitati detailplaneeringu lähteülesanne ning jäeti algatamata keskkonnamõjude strateegiline hindamine.

Planeeritava ala suurus on ca 5400 m². Detailplaneeringuga määratakse Pae tn 2a krundi ehitusõigus ja hoonestustingimused, lahendatakse juurdepääsud ja liikluskorraldus, tehnovõrkudega varustamine ning haljastus, määratakse vajalikud servituudid ning korrigeeritakse tänavaäärset krundipiiri. Planeeringualasse kaasatakse maa-ala, mis on vajalik teede- ja tehnovõrkude planeerimiseks. Tulenevalt planeeritaval alal hoonestuse paiknemisest, on Pae tänava katastriüksuse osa haaratud planeeringusse maakorralduslikul põhjusel.

Detailplaneering koostati koostöös planeeringuala kinnisasjade ja naaberkinnisasjade omanikega ning tehnovõrkude valdajatega.

Detailplaneeringuga kavandatud tegevused on kooskõlas Raasiku Vallavolikogu 26. mai 2020. a otsusega nr 24 kehtestatud Raasiku valla üldplaneeringuga. Maaüksusel kehtib 10.08.2004 kehtestatud detailplaneering.

Detailplaneeringu elluviimine on piirkonnale iseloomulik ja sellega ei kaasne negatiivseid majanduslikke, sotsiaalseid ja kultuurilisi mõjusid ega negatiivset mõju looduskeskkonnale. Planeeringu elluviimine annab antud alale tervikliku ruumilahenduse. Detailplaneering on koostatud vastavat pädevust omava isiku poolt ja on kooskõlastatud asjaomaste asutustega. Planeeringu koostamisel on tehtud piisavalt koostööd olemasolevate ja planeeritavate tehnovõrkude valdajatega, planeeritava kinnisasja omanikega ja naaberkinnisasjade omanikega. Detailplaneering vastab õigusaktidele ja valla ruumilise arengu eesmärkidele.

Enne nimetatud detailplaneeringu vastuvõtmist on küsitud 03.01.2025 e-kirjaga 7-1/19-22 dokumendiregistri kaudu kooskõlastust Raven Oü-lt, Elektrilevi OÜ-lt, Transpordiametilt, Päästeametilt, Politsei- ja Piirivalveametilt ja 02.01.2025 e-kirjaga 7-1/19-21 arvamusi naaberkinnistute omanikelt.

Detailplaneeringu on kooskõlastanud Päästeamet, Politsei- ja Piirivalveamet ja Raven OÜ. Detailplaneering võeti Raasiku Vallavalitsuse poolt vastu 24.03.2025 ning 10.04.2025-24.04.2025 toimus detailplaneeringu avalik väljapanek. Arvamusi ega vastuväiteid sel ajal ei esitatud.

Planeeringu materjalide ja lisadokumentidega saab tutvuda:

Raasiku valla kodulehel avalikus dokumendiregistris: <https://raasiku.ee/dokumendid>

Planeeringulahendus:  <https://atp.amphora.ee/raasikuvv/index.aspx?itm=345212>

Planeeringu toimik:  <https://atp.amphora.ee/raasikuvv/index.aspx?itm=178887>

Teade on edastatud vastavalt planeerimisseaduse § 139-le.

Lugupidamisega

(allkirjastatud digitaalselt)

Toomas Teeväli
vallavanem

Koostaja:
Indrek Mikk, +372 53 501 209
planeeringute spetsialist
indrek.mikk@raasiku.ee